Í ljósi jarðhræringanna á Reykjanesskaga hafa spurningar vaknað um hvort ráðlegt sé að byggja nýjan flugvöll í Hvassahrauni. Marta Guðjónsdóttir, borgarfulltrúi Sjálfstæðisflokksins, sagði á borgarstjórnarfundi í gær allar forsendur brostnar fyrir flugvallarstæði í Hvassahrauni og vill hún tryggja rekstraöryggi flugvallarins í Vatnsmýri. Borgarstjóri segir ótímabært að slá allan Reykjanesskaga út af borðinu vegna þess að þar sé virkt eldstöðvasvæði.
Marta Guðjónsdóttir fór yfir mat ÍSOR frá 2015 á mögulegu gosi á Reykjanesskaga á borgarstjórnarfundi í gær. Það var gert að ósk Rögnunefndar sem var falið að finna stað fyrir nýjan innanlandsflugvöll.
Allar forsendur eru brostnar og því verkefninu sjálfhætt.
Borgarstjóri segir rannsóknum nýs starfshóps um byggingu flugvallar í Hvassahrauni eiga að ljúka fyrir lok þessa árs. Vinna starfshópsins hófst 2019 og er hugað að greiningu á öllum nauðsynlegum þáttum varðandi nýjan innanlandsflugvöll og byggist hún meðal annars á mati Veðurstofunnar sem unnið er fyrir Almannavarnir og lýtur að eldgosahættu og náttúruvá á öllu suðvesturhorninu.
Bæði ég og ráðherra höfum sagt að það sé að sjálfsögðu lykilatriði að horfa á hvað kemur út úr þessu.
. Það má alveg segja eins og borgarfulltrúi orðar það hér að allt Reykjanesið sé á virku eldstöðvasvæði en ég held að það sé alveg ótímabært að slá allt Reykjanesið af.
Borgarfulltrúi Sjálfstæðisflokksins sagði á borgarstjórnarfundi í gær allar forsendur brostnar fyrir flugvallarstæði í Hvassahrauni vegna jarðhræringanna. Borgarstjóri segir ótímabært að slá Reykjanesið út af borðinu þrátt fyrir eldstöðvavirkni.